CELEX: 62014TN0191
Language: sk
Date: 2014-03-21 00:00:00
Title: Vec T-191/14: Žaloba podaná 21. marca 2014 – Lubrizol France/Rada

19.5.2014   
            
            
               SK
            
            
               Úradný vestník Európskej únie
            
            
               C 151/31
            
         Žaloba podaná 21. marca 2014 – Lubrizol France/Rada
   (Vec T-191/14)
   2014/C 151/40
   Jazyk konania: angličtina
   
      Účastníci konania
   
   
      Žalobkyňa: Lubrizol France SAS (Rouen, Francúzsko) (v zastúpení: R. MacLean, solicitor a B. Hartnett, barrister)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil, že odvolanie je prípustné,
            
         
               —
            
            
               zrušil články 1 a 4 nariadenia Rady (EÚ) č. 1387/2013 (1) zo 17. decembra 2013, ktorým sa pozastavujú autonómne clá Spoločného colného sadzobníka v prípade určitých poľnohospodárskych a priemyselných výrobkov a ktorým sa zrušuje nariadenie (EÚ) č. 1344/2011 v rozsahu, v akom zbavil žalobkyňu jej práv na získanie nároku na tri colné oslobodenia podľa bývalých TARIC kódov 2918.2900.80, 3811.2900.10 a 3811.9000.30 na základe toho, že obsahuje zjavne nesprávne právne a skutkové posúdenia a bolo prijaté v rozpore so základnými procesnými požiadavkami a podmienkami,
            
         
               —
            
            
               nariadil žalovanej a akémukoľvek vedľajšiemu účastníkovi konania nahradiť trovy konania žalobkyne.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza dva žalobné dôvody.
   
               1.
            
            
               Prvý žalobný dôvod založený na tvrdení, že žalovaná sa dopustila zjavne nesprávneho právneho a skutkového posúdenia, keď určila, že boli splnené uplatniteľné podmienky na ukončenie troch samostatných colných oslobodení nesprávnym uplatnením testu na vytvorenie existencie dostatočných množstiev podobných alebo nahraditeľných množstiev výrobkov vyrobených v Európskej únii, ako aj kritéria rovnakých, rovnocenných alebo nahraditeľných výrobkov.
            
         
               2.
            
            
               Druhý žalobný dôvod založený na tvrdení, že žalovaná porušila základné procesné požiadavky a podmienky zavedené na zabezpečenie toho, aby boli procesné pravidlá, požadujúce od namietajúcich spoločností odpovedať v stanovenej lehote a tiež na predchádzanie predkladania zavádzajúcich a nepresných informácií v námietkach k pokračovaniu oslobodenia od autonómneho cla, boli riadne uplatnené a zavedené.
            
         
      (1)  Nariadenie Rady (EÚ) č. 1387/2013 zo 17. decembra 2013, ktorým sa pozastavujú autonómne clá Spoločného colného sadzobníka v prípade určitých poľnohospodárskych a priemyselných výrobkov a ktorým sa zrušuje nariadenie (EÚ) č. 1344/2011 (Ú. v. EÚ L 354, s. 201).